Ritratt: DOI/MEI .td_uid_3_61378a260c04e_rand.td-a-rec-img{text-align:left}.td_uid_3_61378a260c04e_rand.td-a-rec-img img{margin:0 auto 0 0} F'dawn l-aħħar jiem beda xogħol ta' bini u titjib ta' madwar 1.2 kilometru ta' toroq fiż-żona industrijali ta' Ħal Luqa. Dan il-proġett se jiswa madwar €5.5 miljuni u se jdum madwar sitt xhur biex jitlesta. Il-Ministru għall-Industrija Silvio Schembri semma li se jsiru proġetti simili fil-futur fiż-żoni industrijali ta' San Ġwann, Ħal Far, Bulebel, il-Marsa u Kordin b'investiment ta' €30 miljun. Schembri qal li grazzi għal dan il-proġett, 117-il negozju żgħir li joperaw f'din iż-żona se jibbenefikaw minn ambjent aħjar. "Dan it-titjib fiż-żoni industrijali fil-pajjiż huwa parti mill-proġetti tal-Gvern li jiswew madwar €470 miljun biex tiġi estiża l-infrastruttura industrijali tal-pajjiż," spjega Schembri. Hu qal li l-proġett se jkun maqsum fuq erba' fażijiet sabiex jitnaqqas kull inkonvenjent għall-ħaddiema u l-impjegaturi fiż-żona. "Fl-ewwel tliet fażijiet se ssir it-tiswija ta' madwar 850 metru ta' toroq madwar iż-żona industrijali u fejn hemm bżonn jitjiebu wkoll is-servizzi. F'dawn il-fażijiet se nkunu qed inħawlu pjanti u siġar biex tissebbaħ iż-żona," kompla jgħid il-Ministru. Eventwalment, fir-raba' fażi se tkun qed tinbena substation ġdida għall-provvista tal-elettriku fiż-żona u se jsiru wkoll madwar 150 metru ta' toroq għall-ewwel darba fiż-żona. #td_uid_2_61378a2609bc8 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/09/07171530/Silvio-Schembri-Luqa-zona-industrijali-2-80x60.jpg) 0 0 no-repeat}#td_uid_2_61378a2609bc8 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/09/07171515/Silvio-Schembri-Luqa-zona-industrijali-3-e1631027779601-80x60.jpg) 0 0 no-repeat} 1 minn 2 Ritratt: Omar Camilleri Żewġ plots ġodda se jinbnew għal aktar attività industrijali Schembri ħabbar ukoll li se jinħolqu żewġ plots ġodda ta' madwar 210 metru kwadru fiż-żona biex dawn jiġu allokati għal aktar attività industrijali. Dan ix-xogħol kollu se jsir mill-entità INDIS Malta li biddlet isimha minn 'Malta Industrial Parks' f'Novembru tas-sena l-oħra. "Kommess li nibqa' noħloq ambjent adattat sabiex niffaċilitaw l-investiment lokali u barrani f'pajjiżna. Il-proġett tal-lum huwa prova li dan il-gvern qed iwitti t-triq għas-suċċess ekonomiku ta' pajjiżna," saħaq Schembri. .td_uid_4_61378a260c710_rand.td-a-rec-img{text-align:left}.td_uid_4_61378a260c710_rand.td-a-rec-img img{margin:0 auto 0 0}